Решение на Съда (десети състав) от 10 декември 2020 г. — OO (Спиране на съдебната дейност)
(Дело C‑220/20)(1)
„Преюдициално запитване — Член 53, параграф 2 и член 94 от Процедурния правилник на Съда — Национално санитарно извънредно положение — Непрекъсване на съдебната дейност — Отлагане на съдебните заседания — Липса на достатъчно точни сведения за фактическия и правния контекст на спора в главното производство, както и за причините, поради които е необходим отговор на преюдициалния въпрос — Явна недопустимост“
1.      Преюдициални въпроси — Компетентност на Съда — Граници — Общи или хипотетични въпроси — Липса на връзка между спора в главното производство и разпоредбата от правото на Съюза, посочена в преюдициалните въпроси — Недопустимост
(член 267 ДФЕС)
(вж. т. 23—26, 35 и 36 и диспозитива)
2.      Преюдициални въпроси — Допустимост — Въпроси, поставени без достатъчно сведения за фактическия и правния контекст и за причините, поради които е необходим отговор на преюдициалните въпроси — Явна недопустимост
(член 267 ДФЕС; член 94 от Процедурния правилник на Съда)
(вж. т. 27—31, 33 и 37—39 и диспозитива)
3.      Преюдициални въпроси — Компетентност на Съда — Граници — Искане за тълкуване на Хартата на основните права на Съюза — Невъзможност за Съда да провери приложимостта и релевантността на останалите цитирани разпоредби на правото на Съюза — Явна недопустимост
(член 267 ДФЕС; 51, параграф 1 от Хартата на основните права на Европейския съюз)
(вж. т. 40—43)
Диспозитив
Преюдициалното запитване, отправено от Giudice di pace di Lanciano (мирови съдия, Ланчано, Италия) с акт от 18 май 2020 г., е явно недопустимо.
1 ОВ C 279, 24.8.2020 г.